Војни рок је служио у Скопљу, где га је априла 1941. године затекао напад на Југославију. После капитулације, пешице се, уз велике тешкоће, вратио у родно место, где су тада већ почели први усташки покољи. Одмах по доласку, повезао се са комунистима и са млађим братом је ступио у прве партизанске јединице на Банији. Учествовао је у многим борбама са усташама, жандармима и домобранима. А посебно се истакао у нападу на Жировац, где се налазио на челу бомбашке групе. Истако се и у акцији на железничкој станици Бачуге, обучен у домобранску униформу разоружао групу усташа. Фебруара 1942. године примљен је у чланство Комунистичке партије Југославије, а убрзо после тога је постављен за командира Друге чете Првог батаљона Банијског партизанског одреда.